《可自怡轩》
明代·董纪

终日开轩得自怡，白云堪玩不堪持。近疑有路梯天处，閒爱无心出岫时。

风引度墙阴覆屋，雨来沾席意催诗。红尘车马方驰逐，我亦浑忘拄颊疲。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》